text: Parkerede biler bliver slæbt væk inden start
  30 juni 2019 kl. 09.28
  Omkring 20 parkerede biler er søndag formiddag blevet slæbt væk i Esbjerg, da de stod parkerede på ruten for dagens løb ved DM i landevejscykling.
  Kranbiler har søndag formiddag haft travlt i Esbjerg, hvor omkring 20 biler stod på den rundstrækning i byen, som deltagerne i både kvindernes og mændenes linjeløb skal køre på i eftermiddag.
  Ivan Gohr Jensen, vagtchef, Syd- og Sønderjyllands Politi: "Det sker på ejernes regning, hvis skiltningen har været i orden, så en stor del af bilisterne kan se frem til en hilsen fra os."
  Der var på forhånd skiltet med parkeringsforbud i det tidsrum, hvor løbet skal finde sted. Bilerne bliver fjernet af hensyn til rytternes sikkerhed.
  Situationen var søndag formiddag lettere kaotisk, da der fortsat blev efterladt biler på ruten lige så hurtigt, som andre blev slæbt væk, oplyser politiet.
  - Det sker på ejernes regning, hvis skiltningen har været i orden, så en stor del af bilisterne kan se frem til en hilsen fra os, siger vagtchef Ivan Gohr Jensen, Syd- og Sønderjyllands Politi, til TV SYD.
  Der er mere information om omlægning af trafikken og parkering på Esbjerg Kommunes hjemmeside.
  
  